b'\n_START_ARTICLE_\nBankhuset Metzler\n_START_PARAGRAPH_\nB. Metzler seel. Sohn & Co. KGaA, i dagligtale kalt Bankhuset Metzler (Bankhaus Metzler), er en tysk privatbank med sete i Frankfurt am Main. Siden 1971 er Friedrich von Metzler den 11. sjefen for banken._NEWLINE_Metzler ble grunnlagt 1674 av Benjamin Metzler som handelsforetak, og 1742 ble banken medlem av Frankfurtb\xc3\xb8rsen. Siden 1760 konsentrerer foretaket seg utelukkende om bankforretninger._NEWLINE_Banken er en for en vesentlig del en investeringsbank som bist\xc3\xa5r og gir r\xc3\xa5d til inn- og utenlandske selskaper ved oppkj\xc3\xb8p og fusjoner (M&A). Den er en av de 15 st\xc3\xb8rste slike r\xc3\xa5dgivere i Tyskland._NEWLINE_Dessuten omfatter dens virksomhet formuer\xc3\xa5dgivning og -forvaltning for formuende privatkunder og institusjonskunder. Den utf\xc3\xb8rer ogs\xc3\xa5 valuta- og aksjehandel, og engasjerer seg i finansieringsr\xc3\xa5dgivning._NEWLINE_Bankhuset Metzler har filialer eller datterselskaper i M\xc3\xbcnchen, Stuttgart, Los Angeles (USA), Seattle (USA), Tokyo (Japan) og Dublin (Irland)._NEWLINE_Banken tilh\xc3\xb8rer familien Metzler like siden grunnleggelsen\xc2\xa0\xe2\x80\x93 intet annet europeisk selskap er s\xc3\xa5 lenge sammenhengende i familiebesittelse._NEWLINE_Friedrich von Metzlers s\xc3\xb8nn Jakob von Metzler ble drept i 2002 av en mann som ville presse familien Metzler for penger.'